stanford-oval/wikipedia huggingface dataset:
Asko Sahlman
Ura ja elämä

Asko Sahlman syntyi Ilmari ja Sirkka Sahlmanin kolmilapsisen perheen keskimmäiseksi. Näyttelijänura sai alkunsa 1968 Joensuun kaupunginteatterissa Jouko Turkan ohjaamassa näytelmässä Anu ja Mikko. Joensuussa käydyn keskikoulun jälkeen hän lähti viideksi vuodeksi merille. Sahlman palasi Suomeen, meni naimisiin ja opiskeli ravintolan esimieheksi. Hän työskenteli ravintolapäällikkönä ja keittiömestarina eri puolilla Suomea. Sahlman vaimoineen muutti Kuopiosta Romaniaan ja Jugoslaviaan matkaoppaiksi vuonna 1981. Palattuaan Suomeen hänet kiinnitettiin 1984 yllättäen Mikkelin teatteriin. Nuoruuden haave näyttelijän ammatista toteutui. Sahlman koukkasi Kokkolan kaupunginteatterin kautta Tampereelle, jossa hän työskenteli sekä Tampereen Teatterissa että Tampereen Työväen Teatterissa. Lisäksi hän näytteli Teatteri 2000:ssa ja Hämeenlinnan kaupunginteatterissa. Sahlman oli teatterikiertueilla paitsi Suomessa myös Virossa.
Tamperelainen Yle TV2 työllisti Sahlmania televisiotuotannoissaan. Hänelle leimallisia rooleja olivat poliisit sekä tyypitellyt "perisuomalaiset" mieshahmot. Poliisia hän näytteli myös Maalaiskomedia-sarjan kaikissa neljässä tuotantokaudessa. Ystäviltään Sahlman sai lempinimen ”Lamminpään Kullervo Kalske”. Vuosina 2008–2010 Sahlman näytteli Hannes Säkkijärveä Yle TV1:n poliittisessa satiirissa Ihmisten puolue. Hän antoi myös omia runo- ja lauluiltoja. Eräs hänen runokoosteistaan on Ilpo Tiihosen teksteihin perustuva 9Elämää.
2000-luvulla Asko Sahlman näytteli myös Virossa. Hänet nähtiin suomalais-virolaisessa näytelmässä Taksirengit – Taksojuhid. Vanemuine-teatterissa hän tulkitsi Antti Ihalaista viron kielellä. Talvella 2008 Sahlman näytteli Q-teatterissa näytelmissä Kauppamatkustajan syntymä ja Peltirumpu. Kesällä 2008 Sahlman näytteli jälleen poliisi Pentti Juurikkalaa Mooseksen perinnössä Oulun Toppilassa. Sahlman myös antoi äänensä jättiläishiidelle lastenohjelmassa  Hui hai hiisi.
Sahlmanilla on kaksi tytärtä. Hän harrasti muun muassa puutarhanhoitoa ja moottoripyöräilyä. Hänen moottoripyöränsä oli vuosimallia 1972 ja Moto Guzzi -merkkinen.
Sahlman kuoli Lempäälän kohdalla valtatie 3:lla tapahtuneessa liikenneonnettomuudessa syyskuussa 2011 ollessaan palaamassa Espoon kaupunginteatterin esityksestä. Hänen viimeiseksi roolikseen jäi morsiamen isän rooli Espoossa esitetyssä Bertolt Brechtin näytelmässä Pikkuporvarihäät.
Sahlman oli vaimonsa Maarit Saarelaisen kanssa yhdessä 40 vuotta, kuolemaansa asti.
Filmografia > Elokuvat

| Vuosi | Elokuva / TV-elokuva | Rooli |
| --- | --- | --- |
| 1995 | Potti |  |
| 1996 | Abiel | Reeti |
| 1996 | Joulubileet |  |
| 1999 | Lapin kullan kimallus | Saarela |
| 2003 | Kohtalon kirja | Vladimir Konstantinov |
| 2004 | Yhdeksän elämää |  |
| 2004 | Perkele | Pertti |
| 2004 | Taksirengit | Pertti |
| 2005 | Irmeli ja auto | Raikka |
| 2008 | Tummien perhosten koti | rikostutkija |
| 2008 | Päätalo | johtaja Rantasen ääni |
| 2008 | Henkisesti läski | Keinänen |
| 2009 | Kielletty hedelmä | saarnaaja kaupungissa |
| 2010 | Napapiirin sankarit | Martti Juntura |
| 2012 | Lottovoittaja | Keke |
| 2012 | Korsoteoria | Reiska |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1993 | Hyvien ihmisten kylä | Posti-Aarvi |
| 1994 | Kiinnisidottu | Torsti |
| 1994 | Kahden vaiheilla |  |
| 1995 | Metsolat | Mäntylä / Mäkelä |
| 1995 | Harjunpää ja heimolaiset | Pallosalama |
| 1996 | Elämän suola | Pena Järvinen |
| 1996 | Pimeän hehku | Mauri Helle |
| 1997 | Tumma ja hehkuva veri | Kimpinen |
| 1998 | Vain muutaman huijarin tähden | konstaapeli Pentti Juurikkala |
| 1999 | Loistavat Jerkun pojat | päällikkö |
| 1999 | Hui hai hiisi | Hiisi (ääni) |
| 2000 | Hyvät neuvot kalliit | Arto Urmala |
| 2000 | Siperian Nero! | Esko Tempakka |
| 2001 | Peräkamaripojat | Pentti Juurikkala |
| 2001 | Vaimonsa mies | sähköasentaja |
| 2001–2002 | Mooseksen perintö | Pentti Juurikkala |
| 2003 | Varjo vain – savolainen eurodekkari | naapuri Kettunen |
| 2004 | Tie Eedeniin | O.J. Puputti |
| 2006 | Paavo ja Raili | Henrikson |
| 2006–2007 | Turvetta ja timantteja | Pentti Juurikkala |
| 2008 | Veljet | rehtori |
| 2008 | Antiikkieno | Irman mies |
| 2008 | Sitoutumisen alkeet | Kostin pomo |
| 2008–2010 | Ihmisten puolue | Hannes Säkkijärvi |
| 2010 | Lehmän vuosi | palomestari |
| 2010 | Helppo elämä | Repale |
| 2011 | Virta | valmentaja |
| 2013 | Pirunpelto | Johan Rummi |
Aiheesta muualla

Asko Sahlmanin muistokirjoitus Helsingin Sanomissa (Arkistoitu – Internet Archive)
Daniel Petric

Daniel Petric (s. 24. elokuuta 1991) on yhdysvaltalainen murhaaja. Petric murhasi äitinsä Susan Petricin ja ampui isäänsä Mark Petricin päähän käsiaseella vuoden 2007 lokakuussa saatuaan vanhemmiltaan kiellon pelata enempää Halo 3-toimintapeliä. Tekohetkellä Petric oli 16-vuotias. Hän oli aiemman tapaturman vuoksi ollut jo pitkään kotonaan neljän seinän sisällä viettäen päivänsä pelkästään pelien parissa.
Taustaa

Petric halusi ostaa Halo 3 -pelin, mutta hänen vanhempansa kielsivät ostoksen, sillä pelin ilmestyessä Daniel oli vielä liian nuori ostamaan Mature-ikärajalla varustettua peliä. Poika kuitenkin kävi ostamassa pelin salaa, mutta jäi rysän päältä kiinni. Isä takavarikoi pelin ja pisti sen omaan kätköpaikkaansa, jossa hän säilytti myös käsiasettaan.
Daniel haki isänsä aseen ja pyysi vanhempiaan istumaan sohvalle ja sulkemaan silmänsä, sillä hänellä "oli heille yllätys". Poika ampui vanhempiaan lähietäisyydeltä kasvoihin, tappaen äitinsä ja haavoittaen isäänsä. Tämän jälkeen hän yritti lavastaa isänsä syylliseksi.
Kun Daniel yritti hätistellä laukaukset kuulleita naapureitaan pois ovelta väittämällä hänen vanhempiensa riitelevän, isä onnistui kuitenkin huutamaan apua. Petric valehteli siskolleen, että vanhemmat olivat tapelleet.
Oikeudenkäynti

Puolustusasianajaja yritti saada tuomioistuinta toteamaan Petricin syyttömäksi mielenterveydellisten seikkojen perusteella. Jopa Petricin ampumavälikohtauksesta selvinnyt isä puolusti poikaansa oikeudessa. Tuomari ei hyväksynyt puolustuksen kantaa, vaan katsoi, että Petric oli suunnitellut kostoa monta viikkoa.
Petric tuomittiin 17. kesäkuuta 2009 elinkautiseen vankeuteen. Hän voi hakea ehdonalaiseen 23 vuoden kuluttua. Aluksi hänelle vaadittiin kuolemantuomiota, mutta nuoren ikänsä vuoksi hän sai elinkautisen tuomion. Syyttäjä vaati Petricille elinkautista vankeutta ilman mahdollisuutta ehdonalaiseen, mutta oikeus katsoi Petricin peliriippuvuuden lieventäväksi asianhaaraksi. Tuomarin mukaan Petric saattoi olla pakkomielteinen pelin suhteen, jolloin hän ei tajunnut täysin tekojaan.
Deutscher Ostmarkenverein

Deutscher Ostmarkenverein eli Hakata (HKT) oli yhdistys, joka 1894 perustettiin valvomaan saksalaisuuden etuja ja ehkäisemään puolalaisuuden edistymistä Posenin provinssissa. Nimitys Hakatisten on muodostettu yhdistyksen perustajien (Hansemann, Kennemann ja Tiedemann) sukunimien alkukirjaimista. Hakatistit pyrkivät syrjäyttämään puolan kielen, saattamaan puolalaisten omistamat maatilat saksalaisten haltuun, levittämään saksalaista asutusta ja siten pitämään yllä kansallisvihaa saksalaisten ja puolalaisten kesken.
Karsy

| Karsy |
| --- | --- |
 fiKarsy 
 50°39′18″N, 20°33′04″E 
Väestö
Väkiluku (2011):  129
Karsy on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Karsyssä asui 129 asukasta.
Käännös suomeksi
Carice van Houten

| Carice van Houten |
| --- | --- |
 Carice van Houten San Diego Comic-Conissa heinäkuussa 2015.
Henkilötiedot
Syntynyt: 5. syyskuuta 1976 (ikä 48) Leiderdorp, Alankomaat
Ammatti:  näyttelijä
Näyttelijä
Aktiivisena:  1997–
Aiheesta muualla
www.caricevanhouten.com
IMDb 
Elonet
Carice van Houten (s. 5. syyskuuta 1976 Leiderdorp, Alankomaat) on alankomaalainen näyttelijä. Hän on voittanut viisi hollantilaista elokuvapalkintoa (”kultaista vasikkaa”) vuosina 1999, 2001, 2006, 2010 ja 2011. Hänen roolinsa elokuvassa Black Book avasi hänelle tien Hollywoodiin ja elokuviin Operaatio Valkyrie ja Repo Men – noutajat. Van Houten näyttelee Melisandrea yhdysvaltalaisessa televisiosarjassa Game of Thrones.
Filmografia > Elokuvat

| Vuosi | Elokuva | Rooli |
| --- | --- | --- |
| 1997 | 3 ronden | Emily |
| 1998 | Ivory Guardians | tuntematon |
| 1999 | Suzy Q | Suzy |
| 2001 | Storm in mijn hoofd | Peaseblossom / Titania |
| 2001 | AmnesiA | Sandra |
| 2001 | Undercover Kitty | Minoes |
| 2002 | The Wild Boar | Pandora |
| 2003 | Father’s Affair | Monika |
| 2005 | Black Swans | Marleen |
| 2005 | Lepel | Miss Broer |
| 2005 | Bonkers | Lis |
| 2006 | A Thousand Kisses | Samarinde |
| 2006 | Black Book | Rachel Stein / Ellis de Vries |
| 2007 | Love is All | Kiki Jollema |
| 2008 | Dorothy Mills | Jane van Dopp |
| 2008 | Valkyrie | Nina Schenk Gräfin von Stauffenberg |
| 2009 | Stricken | Carmen |
| 2009 | From Time to Time – Ajasta toiseen | Maria Oldknow |
| 2010 | Repo Men – noutajat | Carol |
| 2010 | The Happy Housewife | Lea |
| 2010 | Black Death | Langiva |
| 2010 | Satisfaction |  |
| 2011 | Intruders | Susanna |
| 2011 | Black Butterflies | Ingrid Jonker |
| 2011 | Vivaldi | Julietta |
| 2012 | Jackie | Sophie |
| 2012 | Family Way | Winnie de Roover |
| 2013 | The Fifth Estate | Birgitta Jónsdóttir |
| 2016 | Race | Leni Riefenstahl |
| 2016 | Brimstone | Anna |
| 2016 | Incarnate | Lindsay Sparrow |
| 2019 | The Glass Room | Hana |
| 2019 | Domino |  |
| 2019 | Instinct |  |
| 2020 | Lost Girls & Love Hotels | Ines |
Filmografia > TV-sarjat

| Vuosi | Sarja | Rooli |
| --- | --- | --- |
| 1997 | Het Labyrint | Mariek |
| 1999 | Suzy Q | Suzy |
| 2000 | Goede daden bij daglicht: Op weg | Carola |
| 2001 | De acteurs | Ellie |
| 2002 | Luifel & Luifel | Roos |
| 2004 | Russen | José Machielsen |
| 2004 | Kopspijkers | Georgina Verbaan |
| 2006 | Koppensnellers | Georgina Verbaan |
| 2009 | Gewoon Hans | oma itsensä |
| 2010 | In therapie | Aya |
| 2011 | Human Planet | kertoja |
| 2012–2019 | Game of Thrones | Melisandre |
| 2015 | Simpsonit | Annika van Houten (ääni) |
| 2016 | Robot Chicken | Melisandre, Sharon, Mama Bear (äänet) |
| 2019 | Temple | Anna Willems |
Daniel Peter

| Daniel Peter |
| --- | --- |

Henkilötiedot
Syntynyt: 9. maaliskuuta 1836 Moudon
Kuollut: 4. marraskuuta 1919 Vevey
Ammatti:  kondiittori
Muut tiedot
Puoliso:  Fanny Cailler
Daniel Peter (9. maaliskuuta 1836 – 4. marraskuuta 1919) oli sveitsiläinen kondiittori. Peteriä pidetään maitosuklaan keksijänä. Vaikka maitosuklaan idea ei ollut uusi, vasta Peter alkoi käyttää suklaan valmistamiseen maitojauhetta herkästi pilaantuvan raakamaidon sijaan. Peter alkoi myydä uutta suklaatansa vuonna 1875.
Elämäkerta

Daniel Peter syntyi 9. maaliskuuta 1836 Moudonissa Sveitsissä ja hänen isänsä työskenteli teurastajana. Peter itse työskenteli alun perin kynttilöiden valmistajana Veveyn kaupungissa. Myöhemmin hän meni naimisiin sveitsiläisen suklaatehtailija François­ Louis Caillerin tyttären Fanny Caillerin kanssa ja kynttilöiden valmistuksen kärsittyä kerosiinin tulosta markkinoille myös Peters itse päätti siirtyä suklaan valmistukseen avaten oman pienen tehtaansa.
Suklaanvalmistukseen siirryttyään Peter tuli lopulta tunnetuksi maitosuklaan keksijänä. Maitosuklaan idea ei ollut uusi, vaan maitosuklaata oli pyritty kehittämään jo aiemmin. Maidon käytöllä tummasta suklaasta haluttiin tehdä pehmeämpää ja makeampaa. Aiemmat yritykset luoda maitosuklaata eivät kuitenkaan olleet tuottaneet tulosta paristakin syystä. Maidon lisääminen suklaaseen teki lopputuloksesta liian nestemäistä, minkä lisäksi tuore maito pilaantui helposti. Peter tajusi kuitenkin ratkaista molemmat ongelmat. Läheisessä Veveyn kaupungissa asui kemisti Henri Nestlé, joka tunnetaan puolestaan Nestlé-yrityksen perustajana. Nestlé oli 1860-luvulla keksinyt lapsille suunnatun maitojauheen, jota Peter alkoi käyttää sekoittaen sitä suklaaseen. Hän alkoi valmistaa juomaksi tarkoitettua maitosuklaatansa vuonna 1875 ja syötävää maitosuklaata 1880-luvulla. Peter myi suklaatansa tuotenimellä Gala Peter, joka oli yhdistelmä hänen sukunimestään ja kreikan maitoa tarkoittavasta sanasta.
Peterin uusi maitosuklaa ei pilaantunut, ja se oli myös halvempi valmistaa kuin enemmän kallista raakasuklaata käyttäneet kilpailevat tuotteet. Maitosuklaan keksiminen vaikutti myös myöhempään sveitsiläisen suklaan maailmanlaajuiseen menestykseen. Peter kuoli Veveyssä 4. marraskuuta 1919.
Gala Peter -suklaamainos.
Chalicotherium

| Chalicotherium |
| --- | --- |
 Chalicotherium goldfussi -lajin yläleukaa
 mioseeni 
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  †Kalikoteerit Chalicotheriidae
Alaheimo::  †Chalicotheriinae
Suku::  †Chalicotherium  Kaup, 1833
Synonyymit
 Macrotherium Pictet, 1844 
Lajit
 †C.‭ ‬goldfussi‭ Kaup, 1833 (tyyppilaji)‬  †C.‭ ‬brevirostris (Colbert, 1934)  †C.‭ hebeiense Chen & Liu, 2013 
Katso myös
   Chalicotherium Wikispeciesissä   Chalicotherium Commonsissa 
Infobox OKNimi-testi OK: 
Chalicotherium (nimen merkitys: ”pikkukivipeto”) on sukupuuttoon kuollut kalikoteereihin (Chalicotheriidae) kuuluva kavioeläinsuku. Se eli mioseenilla, ja sen jäänteitä on löydetty Euroopasta ja Aasiasta. Eläin oli suuri ja hidasliikkeinen kasvinsyöjä, joka eli metsissä ja söi lehtiä ja hedelmiä. Muiden kalikoteerien tapaan Chalicotheriumin kaviot olivat muuntuneet suuriksi kynsiksi.
Taksonomia

Chalicotherium kuuluu kalikoteereihin (Chalicotheriidae), sukupuuttoon kuolleeseen kavioeläinten heimoon. Kun Chalicotheriumin varpaiden kärkijäseniä löydettiin ensimmäistä kertaa 1800-luvun alussa Saksasta, jäänteitä ei ymmärretty uudelle kavioeläinryhmälle kuuluviksi. Yksi luu lähetettiin Georges Cuvierille, joka vuonna 1825 julkaistussa kirjassaan piti sitä jättimäiselle muurahaiskävylle kuuluvana. Samasta fossiiliesiintymästä löydettyjen hampaiden perusteella Johann Jakob Kaup kuvasi vuonna 1833 uuden kavioeläimen nimeltä Chalicotherium goldfussi. Kaup ei tiennyt, että hampaat kuuluivat samalle eläimelle, jota Cuvier oli pitänyt muurahaiskäpynä.
Kalikoteereille kuuluvia jäänteitä löydettiin vuosikymmenten saatossa yhä lisää, ja vaikka hampaat ymmärrettiin kavioeläinten hampaiksi, jalkojen luita pidettiin edelleen muurahaiskävyn kaltaisen eläimen jäänteinä. 1880-luvulla Henri Filhol alkoi kuitenkin epäillä, että virhemääritys on tapahtunut, ja vuonna 1888 löydetty toisen kalikoteerilajin kokonainen luuranko todisti hänen epäilyksensä oikeiksi. Erikoisen ryhmän kalikoteereistä tekee se, että vaikka ne hampaiden puolesta näyttävät kavioeläimiltä, niiden kaviot ovat muuntuneet jälleen kynsiksi.
Tyyppilajin lisäksi Chalicotherium-sukuun on aikojen saatossa luokiteltu useita muitakin lajeja. Näistä moni on myöhemmin siirretty muihin sukuihin, joita ovat ainakin Anisodon, Metaschizotherium ja Winamia. Vuonna 2014 julkaistun fylogeneettisen analyysin mukaan Chalicotherium-suvussa on kolme lajia, jotka muodostavat kladin. Nämä ovat eurooppalainen Chalicotherium goldfussi myöhäismioseenilta ja aasialaiset Chalicotherium ‬brevirostris ja Chalicotherium hebeiense keskimioseenilta. Pakistanista löydetty ”Chalicotherium” pilgrimi on kuvattu Chalicotherium-sukuun, mutta nykyään sitä pidetään huomattavasti basaalisempana lajina, jota ei kuitenkaan ole vielä siirretty mihinkään sopivampaan sukuun.
Kuvaus

Chalicotherium oli suurikokoinen kalikoteeri. Muiden kalikoteerien tapaan sillä oli kavioiden sijaan suuret kynnet. Chalicotherium oli monella tapaa gorillamainen eläin. Sillä oli hyvin pitkät eturaajat ja lyhyet takaraajat, ja se todennäköisesti käveli rystysillään, kynnet ranteita kohti taivutettuina. Takaraajat kannattelivat suurimman osan eläimen painosta, eikä se pystynyt liikkumaan nopeasti. Chalicotheriumin kallo oli hevosmainen. Kuten muutkin kalikoteerit, Chalicotherium menetti yläleuan etuhampaat kasvaessaan aikuiseksi. Hampaat olivat matalakruunuiset.
Levinneisyys

Chalicotherium eli Aasiassa ja Euroopassa. Kaksi vanhinta lajia on löydetty Kiinasta: Chalicotherium ‬brevirostris Sisä-Mongoliasta ja Chalicotherium hebeiense Hebeistä. Suku vaelsi Aasiasta Eurooppaan, missä se muodosti lajin Chalicotherium goldfussi. Tämän eurooppalaisen lajin fossiileja on löydetty Saksasta, Ranskasta ja Itävallasta, mahdollisesti myös Tšekistä ja Espanjasta.
Elintavat

Chalicotherium eli metsissä ja sai ravintonsa puista ja pensaista. Kynsillään se todennäköisesti repi ravinnon puista ja työnsi sen suuhunsa. Luiset kyhmyt eläimen lonkkaluissa viittaavat siihen, että se istui isopandan tapaan syödessään.
Hampaiden kulumisjälkien perusteella Chalicotherium söi luultavasti lehtiä ja hedelmiä. Chalicotherium goldfussi -lajin hampaista on havaittu merkittävää kulumista, jonka on voinut aiheuttaa kovien hedelmien ja siementen syöminen. Chalicotherium ‬brevirostris -lajin holotyypillä hampaiden kulumista on vähemmän. Syy voi olla lajin pehmeämpi ruokavalio, mutta asian varmistamiseksi pitäisi tutkia muitakin saman lajin yksilöitä. Chalicotheriumin hampaiden kulumisjäljet eivät viittaa ruohonsyöntiin, ja eläimen matalakruunuiset hampaat sopivat paremmin lehden- kuin ruohonsyöjälle.
Taiteilijan näkemys lajista Chalicotherium brevirostris.
Osowa

| Osowa |
| --- | --- |
 fiOsowa 
 50°42′40″N, 20°23′28″E 
Väestö
Väkiluku (2011):  557
Osowa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Osowassa asui 557 asukasta.
Käännös suomeksi
Crash Bandicoot (videopeli)

| Crash Bandicoot |
| --- | --- |

Kehittäjä:  Naughty Dog
Julkaisija:  Sony Computer Entertainment Universal Interactive Studios
Jakelija:  Sony Computer Entertainment
Ohjaaja:  Jason Rubin
Tuottaja:  David Siller
Käsikirjoittaja:  Joe Pearson
Säveltäjä:  Josh Mancell
Ohjelmoija:  Andy Gavin
Pelisarja:  Crash Bandicoot
Julkaistu:  NA 31. elokuuta 1996EU marraskuu 1996JP 6. joulukuuta 1996
Lajityyppi:  tasohyppely
Pelimuoto:  yksinpeli
Ikäluokitus:  PEGI: 3   ESRB: E  Virheellinen ESRB-arvo    ELSPA: 3+   OFLC: G
Alusta:  PlayStation, PlayStation 3, PlayStation Portable
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Crash Bandicoot on vuonna 1996 PlayStationille julkaistu Crash Bandicoot -pelisarjan ensimmäinen peli. Pelissä pitää edetä saarelta saarelle ratoja pitkin. Pelin lajityyppi on tasohyppely. Kun on selvittänyt tietyn määrän tasoja, pitää voittaa loppuvastus.
Peli alkaa, kun Crashin arkivihollinen, Tohtori Neo Cortex ja Tohtori Nitrus Brio yrittävät tehdä Crashistä Cortexin mutanttiarmeijan kenraalia. Crash pääsee kuitenkin karkaamaan laboratoriosta, mutta hänen tyttöystävänsä Tawna jää vangiksi. Crash yrittää tehdä lopun Cortexin ilkeistä suunnitelmista valloittaa maailma ja päättää samalla pelastaa Tawnan. Pelin ensimmäisellä tasolla (N. Sanity Beach) Crash löytyy makaamasta mahallaan rantahietikossa.
Crash Bandicoot sai kriitikoilta hyvän vastaanoton. Vuonna 2011 se lukeutuu PlayStationin ostetuimpiin peleihin.
Pelaaminen

Crash Bandicoot on tasohyppelypeli, jossa pelaaja kontrolloi hahmoa Crash Bandicoot. Hänen on matkattava kolmen saaren läpi tuhotakseen Tohtori Neo Cortexin ja pelastaakseen tyttöystävänsä Tawnan. Peli jakaantuu tasoihin, jotka pelaajan täytyy suorittaa yksi kerrallaan. Pelaajalla on tason alkaessa tietty summa ”elämiä”, joita voi tason edetessä kerätä lisää tai menettää. Lisää elämiä saa joko keräämällä Crashin pään näköisen suoran lisäelämän tai keräämällä 100 wumpa-hedelmää. Näitä elämiä menettää, jos mikä tahansa este tai vihollinen osuu Crashiin, jos Crash putoaa veteen, rotkoon tai mönjään sekä jos TNT-laatikko räjähtää lähellä. Jos kaikki elämät menetetään, taso päättyy. Peliä voi jatkaa valitsemalla "continue". Tämä vaihtoehto antaa pelaajalle kaikki elämät takaisin ja tuo pelaajan takaisin tason alkuun.
Crash voi hypätä suoraan vihollisen päälle, niin että se tuhoutuu. Laatikoita voi avata hyppäämällä niiden päälle. Tietyistä laatikoista voi löytää noitatohtorin (Aku Aku) naamarin, joka suojelee Crashia vihollisten ja esteiden osumilta sekä TNT-laatikon räjähdykseltä. Yksi Aku Aku suojelee yhdeltä iskulta, kaksi suojelee kahdelta iskulta ja kolmas tekee Crashista hetkeksi voittamattoman. Aku Aku ei kuitenkaan suojele Crashia, jos hän putoaa veteen, rotkoon tai mönjään. Nämä putoamiset vievät yhden elämän aina riippumatta siitä, onko Crashilla Aku Akua vai ei. Jos näin käy: Crash menettää kaikki Aku Aku- naamarit, joita hänellä oli kerättynä.
Jos Crash kuolee monta kertaa samalla tasolla päättämättä peliä, hän saa avukseen yhden ilmaisen Aku Akun. Jos Crash kuolee, hän syntyy Check Point- laatikolle, jonka hän oli viimeksi avannut. Lisäelämälaatikot ovat Crashin kasvoilla merkittyjä laatikoita, joista Crash voi saada yhden suoran lisäelämän. Lähes kaikista muista laatikoista voi saada ainoastaan wumpa-hedelmiä.
Pelissä on kolme eri saarta, jotka sijaitsevat Australian rannikolla: N. Sanity Island, Wumpa Island ja Cortex Island. Pelissä Crash seikkailee näillä saarilla.
Pelissä on myös karttanäkymä, jossa valitaan aina pelattava taso. Pelin ALPHA-versio eroaa paljon pelin lopullisesta versiosta. Muun muassa bonustasot ovat hiukan erilaisia sekä pelin alkuvalikko ja kartta ovat erilaisia. Tässä ALPHA-versiossa on muutama kenttä, jotka poistettiin lopullisesta versiosta liian haastavan vaikeustason takia. Kuitenkaan kenttää Stormy Ascent ei ole kokonaan poistettu. Se on edelleen pelilevyllä ja pelattavana vain GameShark-huijauskoodilla.